નવી દિલ્હી : ગુજરાતના ઓફિસરોનો કેન્દ્રમાં દબદબો છે તે વાત ફરીથી સિદ્ધ થઇ છે, કારણ કે મોદી સરકારે ગુજરાત કેડરના આઇએએસ ઓફિસર અચલકુમાર જોતિ- એ.કે.જોતિને ભારતના ચીફ ઇલેક્શન ઓફિસર એટલે કે સીઇસી બનાવ્યા છે. હાલ તેઓ ભારતના ચૂંટણી પંચમાં બીજાસ્થાને કમિશનરની ફરજો બજાવે છે. એ.કે.જોતિ આગામી 6ઠ્ઠી જુલાઇએ તેમના નવા પદનો ચાર્જ સંભાળશે. તેમના માથે ગુજરાત વિધાનસભાની ચૂંટણીની જવાબદારી આવી છે, એ ઉપરાંત તેઓ હિમાચલ પ્રદેશની ચૂંટણીમાં પણ મહત્વની ભૂમિકા અદા કરશે.